CELEX: 62009TA0088
Language: mt
Date: 2011-11-08 00:00:00
Title: Kawża T-88/09: Sentenza tal-Qorti Ġenerali tat- 8 ta’ Novembru 2011 — Idromacchine et vs Il-Kummissjoni ( “Responsabbiltà mhux kuntrattwali — Għajnuna mill-Istat — Deċiżjoni tal-Kummissjoni li tiftaħ proċedura formali ta’ investigazzjoni — Frażijiet li jistgħu joħolqu preġudizzju lil kumpannija terza — Ksur suffiċjentement serju ta’ dispożizzjoni legali li tagħti drittijiet lill-individwi — Obbligu tas-sigriet professjonali — Danni mhux materjali — Danni materjali — Rabta kawżali — Interessi moratorji u kumpensatorji” )

17.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 370/23
            
         Sentenza tal-Qorti Ġenerali tat-8 ta’ Novembru 2011 — Idromacchine et vs Il-Kummissjoni
   (Kawża T-88/09) (1)
   
   (Responsabbiltà mhux kuntrattwali - Għajnuna mill-Istat - Deċiżjoni tal-Kummissjoni li tiftaħ proċedura formali ta’ investigazzjoni - Frażijiet li jistgħu joħolqu preġudizzju lil kumpannija terza - Ksur suffiċjentement serju ta’ dispożizzjoni legali li tagħti drittijiet lill-individwi - Obbligu tas-sigriet professjonali - Danni mhux materjali - Danni materjali - Rabta kawżali - Interessi moratorji u kumpensatorji)
   2011/C 370/37
   Lingwa tal-kawża: it-Taljan
   
      Partijiet
   
   
      Rikorrenti: Idromacchine Srl (Porto Marghera, l-Italja); Alessandro Capuzzo (Mirano, l-Italja); u Roberto Capuzzo (Mogliano Veneto, l-Italja) (rappreżentanti: W. Viscardini u G. Donà, avukati)
   
      Konvenuta: Il-Kummissjoni Ewropea (rappreżentanti: D. Grespan u E. Righini, aġenti, assistiti minn F. Ruggeri Laderchi, avukat)
   
      Suġġett
   
   Rikors għad-danni intiż sabiex jinkiseb kumpens għad-danni allegatament ikkawżati minħabba l-publikazzjoni fil-Ġurnal Ufficjali tal-Unjoni Ewropea ta’ informazzjoni li tiżgwida li b’mod partikolari tippreġudika l-immaġini u r-reputazzjoni ta’ Idromacchine fid-Deċiżjoni tal-Kummissjoni C(2002) 5426 finali, tat-30 ta’ Diċembru 2004, “Għajnuna mill-Istat — l-Italja — Għajnuna mill-Istat N 586/2003, N 587/2003, N 589/2003 u C 48/2004 (ex N 595/2003)] — Estensjoni bi tliet snin tat-terminu ta’ kunsinna ta’ tanker — Stedina sabiex jiġu preżentati kummenti skont l-Artikolu 88(2) KE”.
   
      Dispożittiv
   
   
               (1)
            
            
               Il-Kummissjoni Ewropea hija kkundannata tħallas lil Idromacchine Srl kumpens ta’ EUR 20 000 għad-dannu mhux materjali subit min din tal-aħħar.
            
         
               (2)
            
            
               Il-kumpens li għandu jitħallas lil Idromacchine għandu jiġi miżjud bl-interessi kumpensatorji, mit-18 ta’ Frar 2005 sal-għoti ta’ din is-sentenza, bir-rata stabbilita mill-Bank Ċentrali Ewropew (BĊE) għall-operazzjonijiet ewlenin ta’ rifinanzjament, miżjuda b’żewġ punti.
            
         
               (3)
            
            
               Il-kumpens li għandu jitħallas lil Idromacchine għandu jiġi miżjud bl-interessi moratorju, mill-għoti ta’ din is-sentenza sal-ħlas sħiħ tal-imsemmi kumpens, bir-rata stabbilita mill-BĊE għall-operazzjonijiet ewlenin ta’ rifinanzjament, miżjuda b’żewġ punti.
            
         
               (4)
            
            
               Il-kumplament tar-rikors huwa miċħud.
            
         
               (5)
            
            
               Il-Kummissjoni għandha tbati l-ispejjeż tagħha u żewġ terzi tal-ispejjeż ta’ Idromacchine, ta’ Alessandro Capuzzo u ta’ Roberto Capuzzo li għandhom ibatu terz tal-ispejjeż tagħhom stess.
            
         
      (1)  ĠU C 102, 01.05.2009.